Foto: iStock Irlandiya Ookla kompaniyasining Speedtest.net internet-servisi sentabr oyi yakunlari bo‘yicha dunyodagi simsiz va sim orqali ulanuvchi internet tezligi haqidagi ma’lumotlarni o‘z ichiga olgan Speedtest Global Index oylik reytingini e’lon qildi. Mobil internet tezligi bo‘yicha O‘zbekiston bir pozitsiyani yo‘qotdi va 124 o‘rindan 110-o‘rinni egalladi (tezlik 9,63 Mbit/s.dan 9,93 Mbit/s.gacha ko‘tarildi). Sim orqali ulanuvchi internet tezligida mamlakat ikki pozitsiyaga ko‘tarildi va hozir 130 o‘rindan 118-pog‘onani egallab turibdi (tezlik 7,98 Mbit/s.dan 8,69 Mbit/s.gacha ko‘tarildi). Norvegiya mobil internet tezligi bo‘yicha hamon yetakchilikni o‘z qo‘lida saqlab turibdi (67,12 Mbit/s), Singapur - sim orqali ulanuvchi tezlik bo‘yicha (184 Mbit/s). Eslatib o‘tamiz, avvalroq O‘zbekistonda «O‘zbektelekom» monopoliyasi cheklanishi xabar berilgandi.